31994D0448
L 184/16
JURNALUL OFÍCIAL AL UNIUNII EUROPENE
DECIZIA COMISIEI
din 20 iunie 1994
de stabilire a condițiilor speciale care reglementează importurile de produse pescărești și de acvacultură originare din Noua Zeelandă
(94/448/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/493/CEE al Consiliului din 22 iulie 1991 de stabilire a condițiilor sanitare pentru producția și introducerea pe piață a produselor pescărești (1), în special articolul 11 alineatul (1),
întrucât un grup de experți ai Comisiei au efectuat o inspecție în Noua Zeelandă pentru a verifica condițiile în care sunt produse, depozitate și expediate produsele pescărești către Comunitate;
întrucât dispozițiile legislației din Noua Zeelandă privind controlul sanitar și monitorizarea produselor pescărești pot fi considerate echivalente cu cele stabilite în Directiva 91/493/CEE;
întrucât în Noua Zeelandă, Ministerul Agriculturii și Pescuitului (MAP), este în măsură să verifice efectiv aplicarea legislației în vigoare;
întrucât procedura de obținere a certificatului de sănătate menționată la articolul 11 alineatul (4) litera (a) din Directiva 91/493/CEE trebuie de asemenea să conțină definirea unui model de certificat, cerințele minime privind limba (limbile) în care acesta trebuie să fie întocmit și calificarea persoanei împuternicită să îl semneze;
întrucât, în conformitate cu articolul 11 alineatul (4) litera (b) din Directiva 91/493/CEE, pe ambalajele produselor pescărești trebuie să fie marcat numele țării terțe și numărul aprobării unității de origine;
întrucât, în conformitate cu articolul 11 alineatul (4) litera (c) din Directiva 91/493/CEE trebuie să fie întocmită o listă a unităților aprobate; întrucât acea listă trebuie să fie întocmită în baza unei comunicări transmise Comisiei de către MAP; întrucât MAP trebuie să asigure conformitatea cu dispozițiile stabilite în acest scop în articolul 11 alineatul (4) din Directiva 91/493/CEE;
întrucât MAP a dat asigurări oficiale privind conformitatea cu regulile stabilite la capitolul V din anexa la Directiva 91/493/CEE și privind satisfacerea cerințelor echivalente cu cele stabilite de această directivă pentru aprobarea unităților;
întrucât măsurile prevăzute în prezenta decizie sunt în conformitate cu avizul Comitetului permanent veterinar,
ADOPTĂ PREZENTA DECIZIE:
Articolul 1
Ministerul Agriculturii și Pescuitului (MAP) este recunoscut ca fiind autoritatea competentă din Noua Zeelandă pentru verificarea și certificarea conformității produselor pescărești și de acvacultură cu cerințele prevăzute în Directiva 91/493/CEE.
Articolul 2
Produsele pescărești și de acvacultură originare din Noua Zeelandă trebuie să îndeplinească următoarele condiții:
1.
fiecare lot trebuie să fie însoțit de certificatul de sănătate în original, numerotat, completat, semnat, datat și constând dintr-o singură foaie, în conformitate cu modelul din anexa A la prezenta decizie;
2.
produsele trebuie să provină de la unitățile aprobate enumerate în anexa B la prezenta decizie;
3.
cu excepția produselor pescărești în vrac congelate și destinate producerii de alimente conservate, toate pachetele trebuie să aibă marcate cu litere indelebile cuvintele „Noua Zeelandă” și numărul aprobării unității de origine.
Articolul 3
(1) Certificatele menționate la articolul 2 alineatul (1) trebuie să fie redactate în cel puțin una dintre limbile oficiale ale statelor membre în care se efectuează controalele.
(2) Certificatele trebuie să conțină numele, calitatea și semnătura reprezentantului MAP, precum și ștampila oficială a acestuia, într-o culoare diferită de cea a altor avize.
Articolul 4
Prezenta decizie se aplică de la 1 septembrie 1994.
Articolul 5
Prezenta decizie se adresează statelor membre.
Adoptată la Bruxelles, 20 iunie 1994.